b"\n_START_ARTICLE_\nRodhocetus\n_START_SECTION_\nOpis\n_START_PARAGRAPH_\nRodhocetus (iz srednjeg eocena) dobio je naziv prema jednoj strani Rhodoa, golog dijela antiklinorija Zinda Pir na isto\xc4\x8dnoj strani planinskog lanca Sulejman u Pakistanu. Prva otkrivena vrsta (Rodhocetus kasrani) imala je osobine kao \xc5\xa1to su velika zdjelica spojena s kralje\xc5\xa1cima, stra\xc5\xbenje noge, te zubi razli\xc4\x8ditih oblika. U prona\xc4\x91ene dijelove nedavno otkrivene vrste (Rodhocetus balochistanensis) spadaju kosti \xc4\x8dlanka, \xc4\x8dime je dodatno oja\xc4\x8dana ve\xc4\x87 dobro utvr\xc4\x91ena veza izme\xc4\x91u parnoprsta\xc5\xa1a i kitova, a oslabljena je veza sa mezonihidima._NEWLINE_Smatra se da vrsta Rodhocetus balochistanensis pokazuje izravnu evolutivnu vezu sa parnoprsta\xc5\xa1ima (kao \xc5\xa1to su nilski konj, koji se smatra najbli\xc5\xbeim srodnikom kitova). Struktura kostiju \xc4\x8dlanka vrste R. balochistanensis' pokazuje da je trochlea bila dvostruko namotana. Ta se osobina mo\xc5\xbee vidjeti samo jo\xc5\xa1 kod parnoprsta\xc5\xa1a, dok je sisavci iz ostalih redova imaju jednostruko namotane. To potvr\xc4\x91uje istra\xc5\xbeivanja genetske srodnosti kitova i drugih \xc5\xbeivotinja.Iz tog razloga su stare hipoteze da su kitovi potomci mezonihida, temeljene na fosilnim ostacima i anatomskim sli\xc4\x8dnostima zuba i lubanja tih dviju skupina, uglavnom odba\xc4\x8dene._NEWLINE_Kosti uha kod roda Rodhocetus ve\xc4\x87 su bile vrlo sli\xc4\x8dne onima kod kitova, iako je njegov na\xc4\x8din plivanja bio bitno druk\xc4\x8diji. Rodhocetus je o\xc4\x8dito bio vi\xc5\xa1e prilago\xc4\x91en \xc5\xbeivotu u vodi od ranijih rodova (npr. Ambulocetusa) i imao je velika stopala na stra\xc5\xbenjim nogama kojima se kretao kroz vodu. Imao je i sna\xc5\xbean rep kojim se vjerojatno slu\xc5\xbeio kao kormilom._NEWLINE_Philip Gingerich je 2003. metodom glavnih komponenti pokazao da su proporcije njegovih udova bile sli\xc4\x8dnije istima kod sibirske vodenkrtice.\n_START_SECTION_\nFosili\n_START_PARAGRAPH_\nPhilip Gingerich je 2001. prona\xc5\xa1ao prve fosile vrste R. kasrani u pokrajini Balu\xc4\x8distan (Pakistan). Sa staro\xc5\xa1\xc4\x87u od oko 47 milijuna godina, oni spadaju me\xc4\x91u nedavno otkrivene fosile, (u koje spadaju i fosili pakicetida) koji osvjetlili na nekada nejasno evolutivno porijeklo kitova."